Studenter+lager+flervalgspørsmål

**Navn**
Studenter lager flervalgspørsmål

**Hensikt**
"Tvinge" studentene til å jobbe med et bestemt lærestoff

**Fag brukt** i
Kan brukes i alle fag

**Beskrivelse**
Poenget med denne aktiviteten er å "tvinge" studentene til å jobbe med lærestoffet i grupper eller på egen hånd. Det skal lages et antall spørsmål. Hvert spørsmål har fire alternative svar der ett av svarene er rett. Med denne metoden må studenten sette seg inn i lærestoffet og de må jobbe en del med stoffet for å finne alternative svar som ikke er rett. Det er nemlig viktig at alternativene grenser opp mot det rette svaret. Det krever at de kan stoffet sånn noenlunde. Studentene legger spørsmålene rett inn i test-verktøyet til it's learning. Etter at spørsmålene er ferdig laget finnes det flere alternative måter å jobbe videre med disse: a) To grupper kan bytte på sine spørsmål, ta hverandres prøver og til slutt ta et kritisk blikk på spørsmålene for å sjekke om de er gode nok, at de ikke inneholder tullealternativer etc b) Lærer kan samle alle testene i en samlet test som deretter alle studentene kan ta. Godkjent test kan også være godkjent øving for denne økta

**Lagt inn av**
Geir Maribu

**Erfaringer**/**kommentarer**
Det kan være et problem at det kommer en del tullespørsmål ut fra denne aktiviteten. I pkt b) ovenfor der læreren lager en stortest ut fra alle studenttestene kan dette være et problem. I pkt a) derimot tar vi tak i akkurat dette når gruppene bytter på testene.